Premier League Malti 2012–13 Il-Premier League Malti 2012–13 kien it-98 staġun tal-Premier League Malti. Il-kampjonat beda fit-18 ta' Awwissu 2012 u spiċċa fil-11 ta' Mejju 2013 bil-konfront deċiżiv bejn Birkirkara u Hibernians, b'tal-ewwel jirbħu r-raba' titlu tal-istorja. Valletta kienu d-dentaturi tal-kampjonat, wara li rebħu l-21 titlu tagħhom fl-aħħar staġun. Dan il-kampjonat ikkonsista minn żewġ rawnds. Fl-ewwel rawnd, kull tim lagħab kontra kull tim darbtejn, waħda mniżżla bħala "ġewwa daru" u l-oħra "barra minn daru" (għalkemm din l-indikazzjoni hija purament arbitrarja minħabba li ħafna mill-klabbs m'għandhomx grawnds tagħhom stess), għal total ta' 22 logħba. Imbagħad il-kampjonat inqasam f'żewġ gruppi, bil-punti li jkunu kisbu jinqasmu bin-nofs. It-timijiet li jispiċċaw mal-ewwel 6 jikkompetu fiċ-"Championship Pool" u timijiet li lestew bejn is-7 u t-12-il post jilagħbu fir-"Relegation Pool". Timijiet promossi mill-Ewwel Diviżjoni 2011–12 Wara li kemm Birkirkara u Hibernians spiċċaw l-istess fil-punti, konfront deċisiv milgħub nhar il-11 ta' Mejju 2013 iddeċieda d-destin tal-kampjonat.